Parco nažional de le Dolomiti Belunesi

Al Parco nasional de le Dolomiti Belunesi (in italian: Parco Nazionale Dolomiti Bellunesi) al ze an area natural proteta del Veneto, istituida del 1990. Al nome al pol gner scurtà anca co el acronimo PNDB.

 Teritorio 
Al parco al ga na superficie de 31.512 etari (371.604 ster), tuta inte la provincia de Belun, tra al Cismon a ovest e el Piave a est, esteso a nord verso al bacino del Maè e a sud te el bass Agordin.

 Grupi de montagne 
Al Parco al cien entro i grupi montagnozi de le Alpi Feltrine (Le Vete, Simonega, Pisoch, Brendol, Gnelese), Monti del Sol, Stciara, Talvéna, Pranpèr e Pis de Meodì.
Ghe n'è aree co fogole a alte quote, crode e jaroi, ambiente ideal par tante specie de alta montagna.

 Fiumi e ricat 
Al teritorio del Parco, fata ecesion che par qualche area carsica de alta quota, al ze sior de aqua: sorgenti, paluch e roje come: Cordeol, Mis, Caoran, Stién, Falcìna, Ardo, Vescovà, Pranpèra che i contribuiss a la ricchesa biologica del Parco.
Serti de sti ricat i cor inte vai strete , e i ze tuti sogeti a grosse variasion stagionai de portata.

 Comuni 
Belun, Sess, Feltre, Val de Zolt, Gosalt, La Val Agordina, Longaron, Pedavena, Ponte, Rivamonte Agordin, San Gregorio, Santa Jostina, Sedego, Sospiroi, Sovramonte.

 Flora 
Campanula morettiana, Stela alpina, Gensiana, Rododendro, Fresa, Rusta, Pin, Muga, Firm, Avedin, Pes, Laress, Pola de nass, Fagher, Carpen Negro, Carpen Bianch, Viegol, Sales, Parsersena, Simogna, Cornoler, Sangol, Sanbugher, Bodola, Talpon, Talpon sipressin, Oner, Agre, Tea, Roro feràt, Roro, Castegner, Castegner turco, Molersen, Arsepol, Frassen, Opio, Oner, Spuser, Cane da Cargane, Paluch, Pomer, Perer, Fariesera, Susiner, Morer bianch, morer negro...

 Fauna 
La varietà teritorial del Parco, che la conprende aree de alta montagna arent a pascoi, teren coltivadi e bosch, la ghe fa catar al anbiente jist inte te el area a tante specie de animai.Tra le pi inportanti e rapresentade:
 Mamiferi
Marmota, Ermelin, Capriol, Camors, Cervo, Muflon.
 Osei
Becalegn negro, Becalegnus, Astore, Oselas, Aquila real, Sevita, Aloch, Gufo, Gal sedron, Fagiano, Pernice, Upupa, Cornasa, Cors, Surla, Perusola, Quaja, Codaross,...
 Retili e Anfibi
Diverse specie de Martincos, Bissa de la pioa, Rosp, Rane

 Curiosità 
Al logo del Parco al ze la campanula di Moretti, specie endemica de le Dolomiti e presente inte el teritorio del Parco, di fioridura de color violet, che la cress te i crot umidi a na altesa de de pi de 1000–1200 m.

 Contati 
Piasal Zancanaro, 1
32032 Feltre (BL)
Tel. 0439 3328
Fax. 0439 332999
E-Mail: info@dolomitipark.it

 Varda anca 
 Aree naturai protete
 Elenco dei parchi nasionali taliani
 Elenco dei parchi regionali taliani

Categoria:Aree naturałi protete